AQShning Viskonsin shtati sud hakami Uilyam Konli o‘tgan yozda AQSh prezidenti Barak Obamani o‘ldirish bilan tahdid qilgan Brayan Datcherni 3 yilga ozodlikdan mahrum etdi, deb xabar bermoqda Associated Press axborot agentligi. Datcher 2015 yil iyunida feysbukdagi sahifasida "o‘zining konstitutsion burchini amalga oshirishga", ya’ni Barak Obamani uning La-Kross shahriga tashrifi paytida o‘ldirishga va’da bergan. Datcherni tanigan, La-Kross shahri kutubxonasi qo‘riqchisining aytishicha, Datcher o‘zining bu "shum" niyati haqida unga ham aytgan. Yanvar oyida hukm chiqaruvchilar federal sudi Datcherni Obama hayotiga tahdid qilishda aybdor deb topgandi.